BUDŽETA GROZĪJUMA NR. 1 PROJEKTS 2014. GADA VISPĀRĒJAIS BUDŽETS IEŅĒMUMU KOPSAVILKUMS PA IEDAĻĀM IZDEVUMU KOPSAVILKUMS PA IEDAĻĀM III iedaļa – Komisija /* COM/2014/078 final - 2014/ () */





BUDŽETA GROZĪJUMA NR. 1 PROJEKTS 2014. GADA VISPĀRĒJAIS BUDŽETS IEŅĒMUMU KOPSAVILKUMS PA IEDAĻĀM IZDEVUMU KOPSAVILKUMS PA IEDAĻĀM III iedaļa – Komisija Ņemot vērā: – Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu, – Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam[1], un jo īpaši tās 41. pantu, – Eiropas Savienības 2014. finanšu gada vispārējo budžetu, kas pieņemts 2013. gada 20. novembrī[2], Eiropas Komisija ar šo iesniedz budžeta lēmējinstitūcijai 2014. gada budžeta grozījuma Nr. 1 projektu. IZMAIŅAS IEŅĒMUMU UN IZDEVUMU KOPSAVILKUMĀ PA IEDAĻĀM Izmaiņas ieņēmumu un izdevumu kopsavilkumā pa iedaļām ir pieejamas EUR-Lex tīmekļa vietnē (http://eur-lex.europa.eu/budget/www/index-en.htm). Izmaiņas šajā kopsavilkumā angļu valodā informācijas nolūkos ir pievienotas kā budžeta pielikums. SATURA RĀDĪTĀJS 1. Ievads. 5 2. Eiropas Investīciju fonds (EIF) 5 3. Programma “Apvārsnis 2020”. 6 4. Shift2Rail.. 7 5. Pārējās tehniskās izmaiņas. 8 1. Ievads Budžeta grozījuma Nr. 1 projekts 2014. gadam ietver vairākus tehniskus pielāgojumus budžeta struktūrai un piezīmes, kas ir nepieciešamas, lai pienācīgi īstenotu 2014 gada budžetu atbilstoši jaunākajiem tiesību aktiem un politiskajām nostādnēm, tostarp aktuālajai nepieciešamībai sekmēt MVU piekļuvi finansējumam. Budžeta grozījuma ietekme uz budžetu ir neitrāla, un tas nemaina kopējo izdevumu līmeni. Galvenie elementi ir šādi: – pielāgojumi, kas nepieciešami, lai īstenotu ierosināto Eiropas Investīciju fonda (EIF) kapitāla palielināšanu[3]; – izmaiņas, kas saistītas ar 2013. gada decembrī pieņemto pamatprogrammas "Apvārsnis 2020"[4] juridisko pamatu, pēc 2014. gada budžeta pieņemšanas; – budžeta struktūras izveidošana ierosinātajam kopuzņēmumam Shift2Rail[5]. 2. Eiropas Investīciju fonds (EIF) Eiropadomes 2013. gada 19. un 20. decembra sanāksmes secinājumu 26. punktā izteikts aicinājums palielināt Eiropas Investīciju fonda spēju pastiprināt kreditēšanu, un tāpēc ir paredzēts, ka EIF tuvāko gadu laikā – sākot no 2014. gada – ievērojami palielinās kopējo darījumu apjomu attiecībā uz garantijām un riska kapitālu. EIF Direktoru padome 2013. gada novembrī apstiprināja pamatojumu EIF parakstītā kapitāla palielināšanai līdz 1,5 miljardiem euro, no kuriem iemaksāti tiks 20 %. Tas nozīmē, ka ES parakstīs 450 papildu akcijas. ES parakstīs EIF jaunās akcijas četru gadu laikā, sākot no 2014. gada. Tiek lēsts, ka nepieciešamie līdzekļi varētu būt aptuveni 170 miljoni euro, pamatojoties uz EIF prognozēm akciju cenas attīstībai parakstīšanas perioda (2014.–2017. g.) laikā un ierosināto izlietojumu EIF dividendēm, ko ES saņem kā piešķirtos ieņēmumus. Komisija ir atsevišķi iesniegusi tiesību akta priekšlikumu[6] par EIF kapitāla paaugstināšanu. Šajā budžeta grozījumu projektā ierosinātās izmaiņas ir saskaņotas ar tiesību akta priekšlikumu. Komisija ierosina izmantot apropriācijas, kas paredzētas finanšu instrumentiem pašreizējās programmās DFS 1. a izdevumu kategorijās (Konkurētspēja izaugsmei un nodarbinātībai), resp., COSME un "Apvārsnis 2020", lai uzlabotu MVU piekļuvi finansējumam. COSME programmas vispārīgie mērķi ietver Savienības uzņēmumu, jo īpaši MVU, konkurētspējas un ilgtspējas nostiprināšanu, un MVU dibināšanas un izaugsmes sekmēšanu. EIF mērķis, īstenojot garantiju un riska kapitāla darbības, ir uzlabot piekļuvi finansējumam, jo īpaši MVU. Turklāt EIF īsteno arī citus COSME regulas mērķus, tādus kā uzņēmējdarbības un uzņēmējdarbības kultūras veicināšana. EIF darbība ir paredzēta arī tam, lai uzlabotu piekļuvi tirgiem, jo īpaši Savienībā. "Apvārsnis 2020" regulā finanšu instrumenti ir minēti kā galvenais finansējuma avots ar tirgu cieši saistītām darbībām, kuras tiek atbalstītas saskaņā ar programmu "Apvārsnis 2020". Visā programmas "Apvārsnis 2020" īstenošanas laikā īpaša uzmanība jāpievērš, lai nodrošinātu mikrouzņēmumu, mazo un vidējo uzņēmumu (MVU) pienācīgai dalībai, kā arī pētniecības un inovācijas ietekmei uz šiem uzņēmumiem. Prioritāte "Vadošā loma rūpniecībā" ietver īpašu mērķi "Piekļuve riska finansējumam", kurā EIF ir īpaša loma to finanšu instrumentu īstenošanā, kurus finansē no programmas "Apvārsnis 2020"[7]. EIF kapitāla bāzes nostiprināšana palīdzēs nodrošināt to, ka EIF varēs sniegt paredzēto atbalstu COSME un "Apvārsnis 2020" programmām. Tas nozīmē, ka 2014. gada budžetā uz attiecīgo EIF budžeta posteni tiks pārvietota summa, kas atbilst pirmajam paredzētajam gada maksājumam (42,5 miljoni euro). Tabulā redzamas ierosinātās izmaiņas 2014. gada budžetā, kuru neto ietekme uz vispārējo izdevumu līmeni ir neitrāla. (miljonos EUR, noapaļoti skaitļi pašreizējās cenās) Nosaukums || 2014. gada budžets || Budžeta grozījuma Nr. 1/2014 projekts || 2014. gada budžets (iesk. BGP 1/2014) Saistības || Maksājumi || Saistības || Maksājumi || Saistības || Maksājumi 01 04 01 01 – Eiropas Investīciju fonds – Parakstītā kapitāla samaksātā daļa || - || - || +42,500 || +42,500 || +42,500 || 42, 500 02 02 02 – Mazo un vidējo uzņēmumu (MVU) piekļuves uzlabošana finansējumam kapitāla un aizdevumu veidā || 161, 907 || 87, 914 || -21,250 || -21, 250 || 140, 657 || 66, 664 08 02 02 02 – Piekļuves uzlabošana riska finansējumam ieguldījumiem pētniecības un inovācijas jomā || 384, 814 || 326, 766 || -21,250 || -21, 250 || 363,564 || 305, 516 Kopā || 546,721 || 414,680 || 0,0 || 0,0 || 546,721 || 414,680 Komisija arī ierosina grozīt budžeta piezīmes budžeta 850. pantam Eiropas Investīciju fonda izmaksātās dividendes, lai kārtotu piešķirtos ieņēmumus, tādējādi saskaņojot tos ar ierosināto Eiropas Parlamenta un Padomes lēmumu par EIF kapitāla paaugstināšanu. 3. Programma “Apvārsnis 2020” Lai pēc 2014. gada budžeta pieņemšanas saskaņotu budžeta struktūru ar programmas "Apvārsnis 2020" 2013. gada decembrī pieņemto juridisko pamatu, ir vajadzīgas vairākas izmaiņas, lai ņemtu vērā apropriāciju pārskatīto iedalījumu starp pētniecības netiešajām un tiešajām darbībām. Tās ietver divu jaunu budžeta pozīciju izveidošanu, lai saskaņotu budžeta piezīmes ar vairākām budžeta pozīcijām, un vairākos gadījumos – budžeta pozīciju nosaukumu pārskatīšanu. Pilna informācija ir sniegta šā budžeta grozījuma budžeta pielikumā. Pielāgojumu ietekme uz budžetu ir neitrāla, un tie ir apkopoti turpmāk redzamajā tabulā. || (miljonos EUR, noapaļoti skaitļi pašreizējās cenās) Nosaukums || 2014. gada budžets || Budžeta grozījuma Nr. 1/2014 projekts || 2014. gada budžets (iesk. BGP 1/2014) || Piezīmes || Saistības || Maksājumi || Saistības || Maksājumi || Saistības || Maksājumi || || 02 04 03 02 – Drošas Eiropas sabiedrības veicināšana || 138,347 || 10,866 || || || 138,347 || 10,866 || Pārskatītais nosaukums || 08 02 03 02 - Apgāde ar nekaitīgu, veselīgu un augstvērtīgu pārtiku un bioloģiskajiem produktiem pietiekamā apjomā || 204,042 || 22,468 || -2,269 || || 201,773 || 22,468 || Pārskatītais nosaukums un apropriāciju avots jaunām pozīcijām || 08 02 03 06 - Iekļaujošas, inovatīvas un domājošas Eiropas sabiedrības veicināšana || 193,408 || 17,626 || -59,384 || || 134,024 || 17,626 || Pārskatītais nosaukums un apropriāciju avots jaunām pozīcijām || 08 02 04 01 - Zinātne sabiedrībai un kopā ar sabiedrību || p. m. || p. m. || || || p. m. || p. m. || Pārskatītais nosaukums un nomenklatūra || 08 02 04 02 - Izcilības izplatīšana un dalības paplašināšana || || || 66,906 || 5,253 || 66,906 || 5,253 || Jauna pozīcija || 09 04 01 01 - NJT pētniecības stiprināšana – Nākotnes un jaunās tehnoloģijas || 246,003 || 10,301 || -6,922 || || 239,081 || 10,301 || Apropriāciju avots jaunām pozīcijām || 09 04 03 02 - Iekļaujošas, inovatīvas un domājošas Eiropas sabiedrības veicināšana || 77,973 || 0,505 || -39,857 || || 38,116 || 0,505 || Apropriāciju avots jaunām pozīcijām || 09 04 03 03 – Drošas Eiropas sabiedrības veicināšana || || || 46,779 || p. m. || 46,779 || p. m. || Jauna pozīcija || 10 01 05 01 - Izdevumi, kas saistīti ar ierēdņiem un pagaidu darbiniekiem, kuri īsteno pētniecības un inovācijas programmas – “Apvārsnis 2020” || 138,577 || 138,577 || -1,877 || -1,877 || 136,700 || 136,700 || Apropriāciju avots jaunām pozīcijām || 10 01 05 02 – Ārštata darbinieki, kas īsteno pētniecības un inovācijas programmas – “Apvārsnis 2020” || 32,731 || 32,731 || -0,331 || -0,331 || 32,400 || 32,400 || Apropriāciju avots jaunām pozīcijām || 10 01 05 03 – Citi pārvaldības izdevumi pētniecības un inovācijas programmām – “Apvārsnis 2020” || 59,870 || 59,870 || -1,706 || -1,706 || 58,164 || 58,164 || Apropriāciju avots jaunām pozīcijām || 10 01 05 04 – Citi izdevumi jaunām, lielām pētniecības infrastruktūrām – “Apvārsnis 2020” || 3,339 || 3,339 || -1,339 || -1,339 || 2,000 || 2,000 || Apropriāciju avots jaunām pozīcijām || Kopā || 1.094,290 || 296,283 || 0,000 || 0,000 || 1.094,290 || 296,283 || || 4. Shift2Rail Komisija 2013. gada 16. decembrī pieņēma priekšlikumu Padomes regulai, ar ko izveido kopuzņēmumu “Shift2Rail”[8] (S2R kopuzņēmums). Saskaņā ar Līguma par Eiropas Savienības darbību 187. pantu S2R izveidos periodam, kas beigsies 2024. gada 31. decembrī. Priekšlikuma standarta nosacījumi ir tādi paši kā 2013. gada jūlijā iesniegtajos priekšlikumos par pieciem kopīgās tehnoloģiju ierosmes kopuzņēmumiem. Paralēli, kā jau tas tika darīts attiecībā uz pārējiem kopuzņēmumiem, Komisija ierosina izveidot piemērotu budžeta struktūru, iekļaujot attiecīgās budžeta pozīcijas un štatu sarakstu. Tiek ierosinātas divas jaunas budžeta pozīcijas: 06 03 07 33 – Shift2Rail (S2R) kopuzņēmums – Atbalsta izdevumi un 06 03 07 34 – Shift2Rail (S2R) kopuzņēmums. Šīs izmaiņas ir saskaņotas ar projektu Padomes regulai, kuru Komisija iesniedza pagājušajā decembrī. Administratīvie izdevumi, kas saistīti ar kopuzņēmuma personālu, kas pārvaldīs daļu no "Apvārsnis 2020" darbības apropriācijām, tiks pilnībā kompensēti, attiecīgi samazinot administratīvā atbalsta izmaksas par citām "Apvārsnis 2020" darbībām, kuras pārvalda Komisija, lai programmā "Apvārsnis 2020" saglabātu nemainīgu administratīvo izdevumu kopsummu. Attiecīgi tiek ierosināts pārvietot EUR 480 000 ieguldījumu saistību un maksājumu apropriācijās no pašreizējām programmas "Apvārsnis 2020" administratīvā atbalsta budžeta pozīcijām uz atbalsta izdevumu pozīciju 06 03 07 33. 2014. gada darbības izdevumiem tiks piesaistīti 52 miljoni euro pamatprogrammas “Apvārsnis 2020” transporta jomas darba programmā 2014.–2015. gadam, kā norādīts attiecīgajā tiesību akta finanšu pārskatā, līdz tiks izveidots S2R kopuzņēmums. Šo darbību pārvaldību un attiecīgo budžetu, kā arī jebkuras summas, kas iespējami varētu nebūt piesaistītas pēc uzaicinājumiem izteikt priekšlikumus, pārņems S2R kopuzņēmums, tiklīdz tas būs sasniedzis pietiekamu darbības kapacitāti. Darbības saistībām nav paredzēti maksājumi 2014. gadā. Tāpēc tiek ierosināts saistību un maksājumu apropriācijām saglabāt pielikto atgādinājumu (p.m.).. Turpmākajā tabulā sniegts šo izmaiņu kopsavilkums. (miljonos EUR, noapaļoti skaitļi pašreizējās cenās) || || Nosaukums || 2014. gada budžets || Budžeta grozījuma Nr. 1/2014 projekts || 2014. gada budžets (iesk. BGP 1/2014) || Saistības || Maksājumi || Saistības || Maksājumi || Saistības || Maksājumi || 06 03 07 33 - Shift2Rail (S2R) kopuzņēmums – Atbalsta izdevumi || nepiemēro || nepiemēro || +0,480 || +0,480 || 0,480 || 0,480 || 06 03 07 34 - Shift2Rail (S2R) kopuzņēmums || nepiemēro || nepiemēro || p. m. || p. m. || p. m. || p. m. || 06 01 05 03 – Citi pārvaldības izdevumi pētniecības un inovācijas programmām – “Apvārsnis 2020” || 0,892 || 0,892 || -0,336 || -0,336 || 0,556 || 0,556 || 08 01 05 03 – Citi pārvaldības izdevumi pētniecības un inovācijas programmām – “Apvārsnis 2020” || 37,629 || 37,629 || -0,144 || -0,144 || 37,485 || 37,485 || Kopā || 38,521 || 38,521 || 0,000 || 0,000 || 38,521 || 38,521 Komisijas dienesti ir publicējuši uzaicinājumu iesniegt priekšlikumus par 2014. gadu, jaunā kopuzņēmuma struktūrai jāsāk darbība, cik drīz vien iespējams, lai tas varētu pārņemt projektu pārvaldību, tiklīdz tie ir apstiprināti. Jaunajai struktūrai būs arī jāsagatavo darba plāns, ko iespējams izmantot kā pamatu turpmākajiem uzaicinājumiem izteikt priekšlikumus jau 2015. gadā. Lai to panāktu, laicīgai kopuzņēmuma darbības uzsākšanai vajadzēs vairākus darbiniekus, kuri sagatavos visus nepieciešamos administratīvos, juridiskos un tehniskos dokumentus un procedūras un nodrošinās kopuzņēmumam vajadzīgo darbības kapacitāti sava budžeta īstenošanai. Tiek lēsts, ka 2014. gadā būs vajadzīgi vismaz 6 darbinieki, tostarp izpilddirektors, viens nodaļas vadītājs (AD pakāpes pagaidu darbinieks), kā arī 4 līgumdarbinieki, kurus paredzēts pieņemt darbā no 2014. gada jūnija. Ņemot vērā, ka darbinieku skaits gada laikā tiks pakāpeniski palielināts, pieprasītās apropriācijas saistīto izdevumu segšanai ir aprēķinātas, pamatojoties uz vidējo darbinieka klātbūtnes laiku četri mēneši 2014. gadā. 5. Pārējās tehniskās izmaiņas Saistībā ar Eiropas Parlamentā pieņemto grozījumu 2014. gada budžeta saskaņošanas komiteja nolēma palielināt saistību apropriācijas 05 08 80. budžeta pantam Savienības dalība pasaules izstādē „Paēdināt planētu: enerģija dzīvei”, kas notiks Milānā 2015. gadā par 1 miljonu euro salīdzinājumā ar budžeta projektu. Šis grozījums ir paredzēts, lai nodrošinātu finansējumu zinātniskās programmas "EXPO 2015" sagatavošanās darbiem un sākumposmam, tostarp pamatdatu ievākšanu politikas atbalsta nolūkiem. Lai šo papildu summu varētu izmantot paredzētajam nolūkam, tiek ierosināts attiecīgi grozīt budžeta piezīmes. Turklāt 21. sadaļā "Attīstība un sadarbība" ir trīs ar izmēģinājuma projektiem un sagatavošanās darbībām saistīti posteņi, kas 2014. gada budžetā tika atspoguļoti ar domuzīmi "—" gan saistību, gan maksājumu apropriācijām. Tas ir jālabo, aizstājot domuzīmes ar pielikto atgādinājumu "p.m.", jo visos trijos gadījumos 2014. gadā var būt vajadzīgi maksājumi. Attiecīgās budžeta pozīcijas ir šādas: 21 04 77 02. postenis — Izmēģinājuma projekts – ES un Krievijas pilsoniskās sabiedrības forums; 21 04 77 03. postenis — Izmēģinājuma projekts – Finansējums spīdzināšanas upuriem; un 21 05 77 02. postenis — Sagatavošanas darbība – Ārkārtas atbalsts saistībā ar finanšu un ekonomikas krīzi jaunattīstības valstīs. [1] OV L 298, 26.10.2012., 1. lpp. [2] OV L XX, 20.2.2014., 1. lpp. [3] COM (2014) 66, 6.2.2014. [4] Eiropas Parlamenta un Padomes 2013. gada 11. decembra Regula (ES) Nr. 1291/2013, ar ko izveido Pētniecības un inovācijas pamatprogrammu "Apvārsnis 2020" (2014.–2020. gads) un atceļ Lēmumu Nr. 1982/2006/EK (OV L 347, 20.12.2013., 104. lpp.). [5] COM(2013) 922, final, 16.12.2013. [6] Sk. 3. zemsvītras piezīmi iepriekš. [7] Tie, jo īpaši, būs pēcteči riska dalīšanas instrumentam (RDI), kas sniedz aizdevumus tādiem MVU, kuru darbībai ir raksturīga intensīva pētniecība un izstrāde, un saistībā ar šiem aizdevumiem paredzams, ka būs vajadzīgs Komisijas ieguldījums no programmas "Apvārsnis 2020" vairāk nekā 700 miljonu euro apjomā un EIF kapitāla piešķīrums līdz 350 miljoniem euro, lai būtu iespējams piesaistīt aizdevumus līdz 8 miljardiem euro. Turklāt saskaņā ar programmu "Apvārsnis 2020" EIF īstenos pašu kapitāla mehānismu, kas domāts uzņēmumu darbības agrīnajam posmam, ar ES budžeta piešķīrumu aptuveni 400–450 miljonu euro apmērā un piemērota līmeņa līdzfinansējumu no EIF resursiem. [8] COM(2013) 922 final, 16.12.2013.